laion/Wikipedia-Exotic huggingface dataset:
מלווין אימודו

מלווין אימודו (בגרמנית: Melvin Imoudu; נולד ב-27 בינואר 1999) הוא שחיין גרמני, אלוף אירופה (בלגרד 2024) במשחה ל-100 מטר חזה. אימודו נולד וגדל בשוודט על האודר. אבא שלו, מרקוס אימודו, נולד בלגוס, ניגריה ולמד בגרמניה המזרחית. אחותו הבכורה, דניס אימודו, שחקנית נבחרת גרמניה בכדורעף. בשנים 2018, 2019, 2022 ו-2023 זכה באליפות גרמניה במדליית זהב במשחה ל-50 מטר חזה בתוצאה של 27.39 שניות, 27.52 שניות, 27.22 שניות ו-26.79 שניות בהתאמה. בשנת 2022 זכה באליפות גרמניה גם במשחה ל-100 מטר חזה בתוצאה של 1:00.21 דקות. באליפות אירופה שנערכה בבודפשט, הונגריה במאי 2021 הוא סיים במקום תשיעי במשחה ל-50 מטר חזה בתוצאה של 27.20 שניות. בשלב המוקדמות הוא קבע תוצאה של 27.00 שניות. נוסף לכך, הוא סיים במקום 27 במשחה ל-100 מטר חזה בתוצאה של 1:00.84 דקות. באליפות העולם שנערכה בדוחה, קטר בפברואר 2024 סיים במקום תשיעי במשחה ל-50 מטר חזה בתוצאה של 27.06 שניות, מאית השנייה איטי מעלייה למשחה הגמר, בשלב המוקדמות הוא קבע תוצאה של 26.91 שניות ועלה מהמקום השישי לשלב חצי הגמר. נוסף לכך, הוא סיים במקום 14 במשחה ל-100 מטר חזה בתוצאה של 1:00.08 דקות, בשלב המוקדמות הוא קבע תוצאה של 59.72 שניות ועלה מהמקום השמיני לשלב חצי הגמר. באליפות גרמניה שנערכה בברלין בסוף אפריל הוא זכה בשתי מדליות זהב, במשחה ל-50 מטר חזה בתוצאה של 26.62 שניות ובמשחה ל-100 מטר חזה בתוצאה של 59.15 שניות. באליפות אירופה שנערכה בבלגרד, סרביה ביוני הוא זכה בשתי מדליות, זהב וכסף. מדליית זהב במשחה ל-100 מטר חזה בשיא אישי חדש של 58.84 שניות, לפני ברקאי אורטיר מטורקיה (59.23 שניות) ואנדריוס שידלאוסקס מליטא (59.27 שניות) ומדליית כסף במשחה שליחים משולב 4x100 מטר מעורב בתוצאה של 3:48.12 דקות, אחרי ישראל (3:45.74 דקות) ולפני הונגריה (3:48.79 דקות), כשחיין שני הוא שחה את סגנון החזה ב"זינוק שליחים" בתוצאה של 59.09 שניות. 50 מטר חזה: 26.62 שניות (2024), שיא גרמניה 100 מטר חזה: 58.84 שניות (2024) מלווין אימודו, באתר Swimrankings
ריאי (שבט)

הריאי (בלטינית: Reii) היו שבט קלטו-ליגורי ששכן במחוזות צרפת המודרנית של האלפים של פרובאנס עילית בתקופת הברזל ובהתקופת האימפריה הרומית. השם האתני Reii פורש במשמעות "החופשיים", הנובע מהמילה-Reiī ומילה הגאלית המוקדמת יותר (Riioi), שנוצרה בעצמה מהגזע הקלטי riio -(חופשי). לפי חאווייר דלאמארה (אנ'), ה-Rei יכול היה להיות קבוצה של בני חורין או, יותר סביר, שבט אוטונומי בקרב קבוצה של שבטים/עמים כפופים. העיר ריאז (אנ'), שמתועדת כ־Alebaece Reioru Apollinarium במאה ה-1 לפני הספירה נקראת על שם השבט. הריאי שכן בעמקי הנהר קולוסטר ויובליו, ובעמק ורדון התחתון עד לדוראנס במערב. הם כנראה כבשו גם את העמקים של אס. הגבול המזרחי של שטחם היה הגבול בין המחוזות פרובינקיה גאליה נארבוננסיס לבין Alpes Maritimae. הטריטוריה שלהם הייתה ממוקמת צפונית לוורוקיני וטריטולי (בעצמם צפונית ל-Salyes), דרומית לווקונטי, מזרחית ל- דקסיוואטס, ומערבית לסנטי, סואטרי וורגוני. לפי ההיסטוריון גיא בארוול, הם היו חלק מהקונפדרציה הסֶלווית. בירתם הייתה Alebaece (ריאז המודרנית), הממוקמת למרגלות הגבעה של סן-מקסים, במפגש הקולוסטר עם יובלו. העיר הייתה ממוקמת ליד נתיב ראשי המקשר את פריז'וס עם סיסטרון ומקומות נוספים צפונה יותר. מתקופת שלטונו של אוגוסטוס, היא נודעה בשם Iulia Augusta Apollinaris Reiorum. יישוב חשוב נוסף היה ממוקם ב-Gréoux-les-Bains, עיירת ספא רומית שבה נמצאה הקדשה ל-Nymphae Griselicae שנעשתה על ידי האצילה הרומית אניה פונדניה פאוסטינה (אנ'). Barruol, Guy (1969). Les Peuples préromains du Sud-Est de la Gaule: étude de géographie historique. E. de Boccard. OCLC 3279201. Delamarre, Xavier (2015). "Affranchis, chevaux sauvages, libérateurs et mercenaires : le mot gaulois pour "libre"". Études celtiques. 41 (1): 129–144. doi:10.3406/ecelt.2015.2454. Falileyev, Alexander (2010). Dictionary of Continental Celtic Place-names: A Celtic Companion to the Barrington Atlas of the Greek and Roman World. CMCS. ISBN 978-0955718236. Lafond, Yves; Olshausen, Eckart (2006). "Reii". Brill's New Pauly. doi:10.1163/1574-9347_bnp_e1020190. Nègre, Ernest (1990). Toponymie générale de la France. Librairie Droz. ISBN 978-2-600-02883-7. Rivet, A. L. F. (1988). Gallia Narbonensis: With a Chapter on Alpes Maritimae: Southern France in Roman Times. Batsford. ISBN 978-0-7134-5860-2. Talbert, Richard J. A. (2000). Barrington Atlas of the Greek and Roman World. Princeton University Press. ISBN 978-0691031699. Delamarre 2015, p. 131. Nègre 1990, p. 1203. Rivet 1988, pp. 243–244. Barruol 1969, p. 220. Talbert 2000, Map 16: Col. Forum Iulii-Albingaunum. Barruol 1969, p. 188. Rivet 1988, p. 16. Rivet 1988, p. 245.
סואטרי

הסואטרי (בלטינית: Suetrii; בגאלית עתיקה: Su(p)etrioi, כלומר "הציפורים הטובות") היו שבט גאלי ששכן סביב קסטלאן (האלפים של פרובאנס עילית) של ימינו בתקופת הברזל ובתקופת האימפריה הרומית. הם מוזכרים כ-Suebri ו-Svetri על ידי פליניוס הזקן (המאה הראשונה לספירה), כ-(Souētrōn) Σουητρ Σουιντρ על ידי תלמי (המאה ה-2 לספירה), וכסואטריו על כתובות. ניתן להסביר את השם האתני Suetrii בגאלית su-(p)etri-, שמשמעותה "ציפורים טובות". הסואטרי שכנו בעמק האמצעי של נהר ורדון, עם שלוחה בעמק ז'אברון. שטחם היה ממוקם דרומית לוורגוני ולסנטי, מערבית ל-Nerusii, וצפונית לליגאוני. במערב הם הופרדו מהסנטי והריאי על ידי קניון ורדון. העיירה הראשית שלהם, סאלינה (קסטלאן של היום), נוסדה בתקופה הרומית וקיבלה את שמה על שם אספקת המלח המקומית. סאלינה הייתה ממוקמת ממערב לעיירה מימי הביניים, באזור שנקרא לֶה פלאן. היא הייתה ממוקמת על דרך מסחר שהמובילה מ-Ventium (Vence), ליד החוף, לדיניה (Dignes), בהרי האלפים, דרך Salinae ו-Sanitium (Senez). מיקומו המדויק של האופידום הפרה-רומי עדיין לא ידוע, אם כי ככל הנראה הוא ישב על אחת הגבעות המקיפות את סאלינה. ייתכן ששמה היה דוקליה, כפי שהציעו מסמכים מאוחרים יותר מימי הביניים. הסואטרי מוזכרים על ידי פליניוס הזקן כאחד מהשבטים האלפיניים שנכבשו על ידי רומא בשנים 15–16 לפני הספירה, וששמו נחקק על הטרופאום אלפיום. Pliny (1938). Natural History. Loeb Classical Library. תורגם ע"י Rackham, H. Harvard University Press. ISBN 978-0674993648. Barruol, Guy (1969). Les Peuples préromains du Sud-Est de la Gaule: étude de géographie historique. E. de Boccard. OCLC 3279201. Barruol, Guy (2004). "Castellane / Salinae (Alpes-de-Haute-Provence)". Supplément à la Revue archéologique du centre de la France. 25 (1): 393–395. ISSN 1951-6207. Delamarre, Xavier (2003). Dictionnaire de la langue gauloise: Une approche linguistique du vieux-celtique continental. Errance. ISBN 9782877723695. Falileyev, Alexander (2010). Dictionary of Continental Celtic Place-names: A Celtic Companion to the Barrington Atlas of the Greek and Roman World. CMCS. ISBN 978-0955718236. Rivet, A. L. F. (1988). Gallia Narbonensis: With a Chapter on Alpes Maritimae : Southern France in Roman Times. Batsford. ISBN 978-0-7134-5860-2. Talbert, Richard J. A. (2000). Barrington Atlas of the Greek and Roman World. Princeton University Press. ISBN 978-0691031699. Pliny. Naturalis Historia, 3:20. Ptolemy. Geōgraphikḕ Hyphḗgēsis, 3:1:38. Corpus Inscriptionum Latinarum 5:7900 Falileyev 2010, s.v. Suetrii. Delamarre 2003, p. 168. Barruol 1969, pp. 378–379. Barruol 1969, p. 379. Talbert 2000, Map 16: Col. Forum Iulii-Albingaunum. Barruol 2004, p. 394. Rivet 1988, pp. 342–343.
משטרת חמאס ברצועת עזה

משטרת חמאס ברצועת עזה (בערבית: الشرطة الفلسطيني) היא המשטרה האזרחית הפלסטינית הפועלת ברצועת עזה, האחראית על אכיפת החוק והסדר ברצועה, תחת משרד הפנים של חמאס, מאז 2007. שוטרי המשטרה לובשים מדים כחולים, ורבים מהם הם גם אנשי הזרוע הצבאית חמאס, גדודי עז א-דין אל-קסאם, ועדות ההתנגדות העממית, או פלגים פלסטינים אחרים. בשנת 2009 הוערך כי המשטרה מונה פחות מ-13,000 שוטרים. אף על פי שגם המשטרה הפלסטינית הפועלת תחת הרשות הפלסטינית בשטחיה נקראת "המשטרה הפלסטינית", המשטרה בעזה פועלת תחת שלטון חמאס ובנפרד ממנה. ערך מורחב – הכוח המבצעי המשטרה האזרחית בעזה נוסדה במאי 2006, בהוראת שר הפנים מטעם חמאס סעיד סיאם. בתחילה הגף נקרא "הכח המבצעי", ופיקד עליו ג'מאל אבו סמהדאנה מטעם ועדות ההתנגדות העממית. הכח איפשר לחמאס להחיל את שלטונה אחרי שחברי פת"ח סירבו לעבוד תחת ממשלת חמאס. העימותים התלהטו מאוחר יותר עם השתלטות חמאס על רצועת עזה ביוני 2007. ב-27 בדצמבר 2008, החל מהלך הפתיחה של מבצע עופרת יצוקה שכלל הפצצה של מגוון מטרות מהאוויר, בניהם תחנת משטרה גדולה בעיר עזה בשם "ג'וואזאת". דווח כי בהפצצה נהרגו לפחות 89 שוטרים, כולל תאופיק ג'בר שהיה מפקד המשטרה המקומית. כמו כן, במהלך המבצע חיסל צה"ל את סעיד סיאם, שהקים את משטרת חמאס ופיקד עליה מתוקף תפקידו כשר הפנים של חמאס. לאחר המבצע, משטרת חמאס פרסמה רשימה של 232 אנשי מנגנוני ביטחון הפנים שנהרגו במבצע. בזמן המבצע מפקד המשטרה היה ג'מאל ג'ראח. במהלך מלחמת חרבות ברזל שוטרים רבים מטעם המשטרה פעלו על מנת לאבטח את שיירות הסיוע ההומנטירי שנכנס לרצועת עזה, וצה"ל פעל פעמים רבות כדי לפגוע בשוטרים אלו ובשוטרים אחרים בארגון. במהלך המלחמה דיווחה המשטרה על מאות הרוגים מבין אנשיה, כולל בכירים ומנהלי מחלקות. המשטרה מורכבת ממספר מחלקות, בניהם: מחלקה לעניינים משפטיים מחלקת הנדסה וחומרי נפץ, האחראית על זיהוי וטיפול בעצמים חשודים מחלקת חקירות כלליות מחלקת מלחמה בסמים מחלקת פטרול והצלה מחלקת התערבות ושמירה על הסדר הציבורי מחלקת תנועה, האחראית על אכיפת עבירות תנועה בדרכים מחלקת שומרים מחלקה פיננסית מחלקת שיטור ימי הכח המבצעי המשטרה הפלסטינית אתר האינטרנט הרשמי של המשטרה בעזה (בערבית) (הקישור אינו פעיל, 6 ביולי 2024) המשטרה בעזה, באתר פייסבוק משרד הפנים של חמאס בעזה, באתר פייסבוק דף המשטרה בעזה, ברשת החברתית X ערוץ המשטרה בעזה, באתר יוטיוב عن الشرطة الفلسطينية - الشرطة الفلسطينية, web.archive.org, ‏2019-07-19 Civil Police – PA/Hamas, ECFR, ‏2018-03-21 (באנגלית בריטית) Abigail Hauslohner / Gaza City, Gaza's Police Force: Between Hamas and a Hard Place, TIME, ‏2010-09-17 (באנגלית) "הכובע הכפול" של משטרת חמא"ס ברצועה, באתר web.archive.org, ‏2011-03-10 "עופרת יצוקה" - אנשי מנגנוני ביטחון הפנים של חמאס כמפקדים פעילים בזרוע הצבאית של חמאס, באתר מרכז המידע למודיעין ולטרור, ‏24.3.2009 Hamas Casualties from "Operation Cast Lead - Initial Findings and Conclusions, המכון למדיניות נגד טרור, ‏2009 בן-דרור ימיני, כמה אזרחים נהרגו בעזה?, באתר NRG, ‏18.7.2009 שנתיים לעופרת יצוקה | בחזרה להפצצת בית הספר לשוטרים בעזה - כללי - הארץ, באתר archive.md, ‏2024-04-08 גנרל תופיק ג'בר: חייו ומותו, באתר משטרת חמאס בעזה, ‏18.2.2009 שחר קליימן, דיווח בעזה: זהו הבכיר במשטרת חמאס שחוסל, באתר ישראל היום, ‏19.3.2024 שחר קליימן, צה"ל חיסל שוטרי חמאס ברפיח, ארגון הטרור מדווח כי מאות מהם נהרגו מתחילת המלחמה, באתר ישראל היום, ‏6.7.2024 ادارات الشرطة الفلسطينية - الشرطة الفلسطينية, web.archive.org, ‏2019-07-04
לואיז קוק

מרי לואיז קוק (באנגלית: Mary Louise Cook;‏ 19 ביוני 1901 – 27 במרץ 1991) הייתה חסידת אומות עולם בריטית שיחד עם אחותה אידה קוק (1904–1986), עזרה ליהודים להימלט מגרמניה הנאצית בשנות ה-30. בשנת 1964 הוכרו האחיות קוק כחסידות אומות העולם על ידי יד ושם. בשנת 2010 הוענק לה אות גיבור השואה הבריטי יחד עם אחותה. קוק נולד ב-19 ביוני 1901 בסנדרלנד, מחוז דורהאם, אנגליה. היא נקראה מרי לואיז קוק על שם אמה. היא למדה בבית הספר של הדוכסית באלנוויק. לואיז ואחותה, אידה קוק, היו עובדות מדינה. הן היו קלדניות. קוק ואחותה אידה התגוררו יחד. השתיים חלקו את אהבתן לאופרה ונסעו באופן תדיר לאוסטריה ולגרמניה כדי להאזין להופעות. כדי לשמוע את זמרת האופרה האיטלקייה אמליטה גאלי-קורצ'י מופיעה. לואיז ואידה הלכו לעבודה הלכו ברגל לעבודה במשך שנתיים וללא ארוחת צהריים, כדי שיוכלו להרשות לעצמן את הנסיעה מלונדון למטרופוליטן אופרה בניו יורק. במהלך שנות ה-30, הזמרת הרומנית ויוריקה אורסוליאק ובעלה המנצח האוסטרי קלמנס קראוס, היו מעורבים בסיוע ליהודים המעורבים באופרה להימלט מהמשטר הנאצי. האחיות קוק התיידדו עם קראוס, והן עזרו בהברחת יהודים ואת התכשיטים של הפליטים היהודים וחפצי ערך אחרים מגרמניה ואוסטריה, כדי שהיהודים הנימלטים מאימת הנאצים יוכלו לעמוד בדרישות הכספיות הנדרשות להגירה. האחיות קוק גם שיכנו פליטים באנגליה והרצו וסיפרו עבור יהודים שנזקקו לעזרה. עד 1939, האחיות קוק סייעו ליותר משני תריסר פליטים בבריחה מהשואה. לואיז מתה ב-27 במרץ 1991 בלונדון. קוק הוכרה כחסידת אומות העולם בשנת 1964. היא קיבלה לאחר מותה את אות גיבור השואה הבריטי בשנת 2010. לואיז ואידה קוק היו נושא למספר מאמרים וספרים, כולל ספר הזיכרונות של אידה We Followed Our Stars (שהוצא מחדש בתור Safe Passage), מסה משנת 2007 במגזין הבריטי גרנטה בשם אידה ולואיז, "Ida and Louise". Granta. 2 ביולי 2007. נבדק ב-14 באוגוסט 2023. {{cite web}}: (עזרה) "Cook, Mary Louise". TracesOfWar.com. נבדק ב-14 באוגוסט 2023. {{cite web}}: (עזרה) "The opera-loving sisters who 'stumbled' into heroism". BBC.com. 28 בינואר 2017. נבדק ב-19 באוגוסט 2023. {{cite web}}: (עזרה) "Spinster Sisters Versus Nazis". tabletmag.com. נבדק ב-19 באוגוסט 2023. {{cite web}}: (עזרה) "Two British Sisters – A Typist and a Romance Novelist – Save Jewish Artists from the Holocaust With a Clever Con Involving Opera". History Unplugged Podcast. נבדק ב-14 באוגוסט 2023 – via Stitcher.com. {{cite web}}: (עזרה) "Ida and Louise Cook". Jewish Virtual Library. נבדק ב-14 באוגוסט 2023. {{cite web}}: (עזרה) "Safe Passage: The Remarkable True Story of Two Sisters Who Rescued Jews from the Nazis by Ida Cook". Publishers Weekly. נבדק ב-14 באוגוסט 2023. {{cite web}}: (עזרה) Vincent, Isabel (2023). Overture of Hope: Two Sisters' Daring Plan that Saved Opera's Jewish Stars from the Third Reich. Regnery History. ISBN 978-1684514069.
ג'פרי מלאנגלי

ג'פרי מלאנגלי היה אביר ושגריר אנגלי מהמאה ה-13. הוא השתתף במסע הצלב התשיעי של אדוארד הראשון, מלך אנגליה, בארץ ישראל בשנים 1270–1271. ג'פרי עזב מג'נובה, שם הצטרף אליו שגריר החאן במערב כדי לנסוע לבירה המונגולית תבריז והחל שם את שליחותו. הוא חזר לג'נובה ב-11 בינואר 1293. ג'פרי מלאנגלי היה חבר בארגון האבירים האנגלים בהנהגת אדמונד מלנקסטר (אנ') שנסע לצרפת ב-1294. J. R. S. Phillips, The medieval expansion of Europe, Clarendon Press, 1998, p. 126.
אוליבר דאודן

סר אוליבר ג'יימס דאודן (באנגלית: Oliver James Dowden; נולד ב-1 באוגוסט 1978) הוא פוליטיקאי בריטי שכיהן כסגן ראש ממשלת בריטניה מאפריל 2023 עד יולי 2024 וגם כצ'נסלור של דוכסות לנקסטר וכמזכיר המדינה במשרד הקבינט (אנ') מטעם המפלגה השמרנית. הוא חבר פרלמנט (MP) עבור הרטסמר מאז 2015. דאודן כיהן בממשלתו של בוריס ג'ונסון כשר ללשכת הקבינט (אנ') וכמנהל התשלומים הכללי (אנ') בין השנים 2019 ל-2020 וכמזכיר המדינה לענייני דיגיטל, תרבות, מדיה וספורט (אנ') משנת 2020 עד 2021. לאחר פרישתו של ג'ונסון וכהונתה קצרת הימים של ליז טראס מונה על ידי רישי סונאק באוקטובר 2022 לצ'נסלור של דוכסות לנקסטר. הוא מונה למזכיר המדינה במשרד הקבינט בפברואר 2023, ולאחר התפטרותו של דומיניק ראב מונה לסגן ראש ממשלת בריטניה באפריל אותה שנה. ב-5 ביולי 2024, לאחר ניצחון מפלגת הלייבור בהבחירות הכלליות בממלכה המאוחדת, סיים דאודן את כל תפקידיו בקבינט. אתר האינטרנט הרשמי של אוליבר דאודן (באנגלית) מדיה וקבצים בנושא אוליבר דאודן בוויקישיתוף אוליבר דאודן, ברשת החברתית פייסבוק אוליבר דאודן, ברשת החברתית אקס (טוויטר) Ministerial Appointments: February 2023, GOV.UK ערך זה הוא קצרמר בנושא פוליטיקאים ובנושא בריטים. אתם מוזמנים לתרום לוויקיפדיה ולהרחיב אותו.
מייקל רולי

מייקל אנתוני רולי (באנגלית: Michael Anthony Rulli; נולד ב-11 במרץ 1969) הוא פוליטיקאי אמריקאי המכהן כחבר בית הנבחרים של ארצות הברית מטעם מחוז הקונגרס השישי של מדינת אוהיו, מאז יוני 2024. טרם היבחרו לקונגרס כיהן כחבר הסנאט של אוהיו בשנים 2019–2024. רולי נולד בכפר פולנד שבמזרח אוהיו. הוא בוגר בית הספר התיכון סמינר פולנד וחיל הצוערים הימיים של ארצות הברית. לאחר שסיים את לימודיו במכללת אמרסון בשנת 1991 הצטרף רולי לעסק של משפחתו "Rulli Bros. Markets". בזמן שלמד בבוסטון, רולי הוסיף לנגן בלהקת הגראנג' "רד בליס" (Red Bliss). הלהקה הוציאה שני אלבומים וסינגל ב-1990 ובשנה העוקבת. בבחירות 2018 נבחר רולי לראשונה אל הסנאט של אוהיו כאשר גבר על ג'ון בוצ'יירי (אנ'), חבר בית הנבחרים של אוהיו. לפני בחירות אלה הסתכם ניסיונו הפוליטי של רולי בהיותו חבר מועצת בתי הספר של מחוז החינוך ליטוניה במחוז קולומביה שבאוהיו. הוא נבחר מחדש בבחירות 2022. ב-19 במרץ 2024 נבחר רולי למועמד המפלגה הרפובליקנית במחוז הקונגרס השישי של אוהיו, במהלך בחירות מיוחדות לבית הנבחרים של ארצות הברית שהתקיימו במחוז בעקבות פרישתו של ביל ג'ונסון. ב-11 ביוני אותה שנה גבר על יריבו מהמפלגה הדמוקרטית מייקל קריפצ'אק עם 54.62% מקולות הבוחרים. מדיה וקבצים בנושא מייקל רולי בוויקישיתוף אתר האינטרנט הרשמי של מייקל רולי בבית הנבחרים האמריקאי (באנגלית) מייקל רולי, ברשת החברתית אקס (טוויטר) מייקל רולי, באתר המדריך הביוגרפי של הקונגרס של ארצות הברית (באנגלית) ג'ולי קאר-סמית', Rulli’s win in Ohio will grow GOP’s razor-thin majority in the US House, באתר AP‏, 12 ביוני 2024 (באנגלית)
חור בלב (אלבום)

חור בלב הוא אלבום האולפן הרביעי של הזמרת-יוצרת הישראלית ריף כהן. האלבום יצא לאור ב-23 ביוני 2024 בהוצאה עצמית. במקור, האלבום תוארך לצאת ב-9 בפברואר 2023 במהלך מופע השקה בשם "חור בלב Lament". בהמשך לכך, יצא בשנת 2024 ומופע השקה נלווה תוארך ל-24 ביולי באותה השנה. בנובמבר 2022 הוציאה ריף כהן את "Pay4me" עם עטיפה הכוללת תיק צד ואת שם השיר – הוא זכה להצלחה וצבר למעלה ממאה אלף השמעות בספוטיפיי. בהמשך לכך, הוחלט לשנות ללא הסבר את עטיפתו לזו בה נראית כהן כשהיא במסעדה ומספר מלצרים מקיפים אותה. השם שלו שונה בהתאם ל-"Pay for Me (שלם עליי)". זהו הסינגל המוביל והיחיד מתוך האלבום. במהלך יוני 2024 הוציאה את האלבום במלואו, לאחר שתוארך לצאת במקור כבר בשנת 2023. במהלך יציאתו, הצהירה: האלבום יוצא בתקופה רגישה בה אנו נאלצים ללמוד לעבור באופן יומיומי בין עצב לשמחה . המוסיקה יודעת לשחרר בנו את כל קשת הרגשות ולהביא איתה ריפוי, האזנה נעימה — ריף כהן על 'חור בלב' בהמשך ליציאת האלבום, הוחלט לקיים מופע השקה ב-24 ביולי 2024 במועדון האזור שבתל אביב-יפו. האלבום חור בלב באתר ספוטיפיי חור בלב, 2024-06-23, נבדק ב-2024-07-06 שירה נאות, "אני רוצה בעל ורוצה לקרוא לו בעלי. ב־ע־לי!", באתר הארץ, 17 ביולי 2024 ריף כהן - "חור בלב" מופע השקה, באתר היכל התרבות תל אביב ריף כהן / שלם עליי | הליקון ארומה מיוזיק גרופ, באתר heliconaroma.co.il, ‏2022-11-06 Pay For Me (שלם עליי), 2022-11-06, נבדק ב-2024-07-06 » RIFF COHEN, haezor.com
דבשת (עיר מקראית)

תל שמאם (למפת הכרמל מוגדלת)   תל שמאם (למפת הכרמל רגילה)   תל שמאם (למפת ישראל רגילה)   ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום תל שמאם (למפת ישראל מוגדלת)   ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום תל שמאם דַבָּשֶׁת הייתה עיר שנמסרה לנחלת שבט זְבֻלוּן בתקופת ההתנחלות והיא נזכרת בספר יהושע במסגרת תיאור הגבול הדרומי של הנחלה בקטע שיוצא משָׂרִיד מערבה בין שָׂרִיד ל"נַּחַל אֲשֶׁר עַל פְּנֵי יָקְנְעָם":. ”וַיַּעַל הַגּוֹרָל הַשְּׁלִישִׁי לִבְנֵי זְבוּלֻן לְמִשְׁפְּחֹתָם וַיְהִי גְּבוּל נַחֲלָתָם עַד שָׂרִיד. וְעָלָה גְבוּלָם לַיָּמָּה וּמַרְעֲלָה וּפָגַע בְּדַבָּשֶׁת וּפָגַע אֶל הַנַּחַל אֲשֶׁר עַל פְּנֵי יָקְנְעָם”. דַבָּשֶׁת שוכנת כאמור בין שָׂרִיד (המזוהה עם תל שַדוּד) ל"נַּחַל אֲשֶׁר עַל פְּנֵי יָקְנְעָם" (הוא ואדי מילק העובר למרגלות תֵּל יָקְנְעָם), אך אין זיהוי ודאי לאתר המדויק של היישוב. הזיהוי המקובל הוא עם תֵּל אֶ־שַׁמַאם, הסמוך לתחנת תל א-שמאם של רכבת העמק ההיסטורית - בעברית - תחנת כפר יְהוֹשֻׁעַ. היישוב שעל התל התקיים בין השאר גם בתקופה הכנענית (ברונזה) והישראלית (ברזל) וגם בימי בית שני ומאוחר יותר. התל הנמצא בשטח האדמות החקלאיות של כפר יְהוֹשֻׁעַ שוּטַח ונעלם עם השנים בידי חַקְלָאֵי היישוב, ונותרו ממנו רק שרידים מעטים פזורים בשטח ובאוספים פרטיים וציבוריים. ספר יהושע, פרק י"ט, פסוקים י'–י"א. יוחנן אהרוני, ארץ ישראל בתקופת המקרא: גאוגרפיה היסטורית, הוצאת יד בן-צבי, 1987, עמ' 205 אנציקלופדיה מקראית - אוצר הידיעות של המקרא ותקופתו, הוצאת מוסד ביאליק, הערך על דַבָּשֶׁת, כרך ב', עמ' 620 הערך על תֵּל אֶ־שַׁמַאם מתוך אתר הסקר הארכאולוגי של ישראל
לואיס הארווי

לואיס פאוול הארווי (באנגלית: Louis Powell Harvey;‏ 22 ביולי 1820 – 19 באפריל 1862) היה פוליטיקאי אמריקאי מוויסקונסין, איש המפלגה הרפובליקנית, שכיהן כחבר הסנאט של מדינתו בשנים 1854–1858 (כולל כנשיאו הזמני במשך שנה), כמזכיר המדינה השישי של ויסקונסין בשנים 1860–1862, ולאחר מכן ועד מותו בטביעה במהלך פעילותו במלחמת האזרחים האמריקאית, כמושל ויסקונסין השביעי. הארווי היה ראשון מושלי ויסקונסין שנפטר בעת כהונתו. לואיס הארווי נולד בעיירה איסט האדאם שבקונטיקט. ב-1858 הוא עבר עם משפחתו לאוהיו. הוא למד בקולג' וסטרן ריזרב. בקיץ 1841 הוא החל בקשר עם אגודה מקומית בשם Boannergians בקולג' וסטרן ריזרב באוהיו, שהפכה לסניף של אחוות בטא-טתא-פאי. לזמן מה הוא עבד כמורה, ובסופו של דבר עבר לקנושה שבטריטוריית ויסקונסין, שאז נקראה סאות'פורט, ושם הוא ייסד בית ספר תיכון. בסאות'פורט הוא היה מקושר אל המפלגה הוויגית וערך את עיתונה, Southport American, בשנים 1843–1846. ב-1847 נשא הארווי את קורדליה פרין, והשניים עברו לכפר קלינטון שבמחוז רוק, שבוויסקונסין, ולאחר מכן לכפר הסמוך שופייר. הוא עזר בארגון המפלגה הרפובליקנית, ובשנים 1854–1858 הוא היה חבר הסנאט של ויסקונסין, מתוכם כיהן כנשיא הזמני של הסנאט במשך שנה. בשנים 1860–1862 כיהן הארווי כמזכיר המדינה של ויסקונסין. ב-1861 הוא נבחר כמושל ויסקונסין, והושבע לתפקידו ב-6 בינואר 1862. באפריל 1862, לאחר חודשי כהונה ספורים כמושל, ארגן הארווי משלחת לאספקת ציוד רפואי לחיילי ויסקונסין שנפצעו בקרב שילה, ושטופלו באוניות בית-חולים על נהר המיסיסיפי ועל נהר טנסי. הוא ביקר את החיילים ועודד אותם בקיירו ובמונוד סיטי שבאילינוי ובפדוקה שבקנטקי. ב-19 באפריל 1862, בקרבת שילה, עצר הארווי למשך הלילה ליד סוואנה, טנסי. מאוחר באותו ערב, כאשר ניסה לדלג מסירה קשורה לאוניית קיטור שנעה אחורה לכיוון צפון (נוהג מקובל אך מסוכן), נפל הארווי אל תוך מימי נהר טנסי וטבע, זאת על אף מאמצי ההצלה של אנשיו. גופתו נמצאה 14 יום לאחר מכן במרחק של 65 מילים (104 ק"מ) במורד הזרם, ליד מעגן בריט שבמחוז פרי. ארונו של לואיס הארווי הוצב בקפיטול מדינת ויסקונסין והוא נטמן בבית הקברות פורסט היל שבמדיסון. במקומו הושבע כמושל סגן המושל אדוארד סלומון. רעייתו של הארווי, קורדליה, הייתה אחות מובילה במלחמה, והנשיא אברהם לינקולן העניק לה דרגת כבוד של קולונל. לאחר מכן היא הקימה בתי חולים לפצועי המלחמה בוויסקונסין, הרחק מהחזית, ובית יתומים ליתומי המלחמה. Sobel, Robert, and John Raimo, eds. Biographical Directory of the Governors of the United States, 1789–1978, Vol. 4, Westport, Conn.; Meckler Books, 1978, pp. 1723-1724 לואיס הארווי באתר אגודת המושלים הלאומית (באנגלית) לואיס הארווי באתר רגימנט המתנדבים השני של ויסקונסין (באנגלית) לואיס הארווי באתר The Political Graveyard (באנגלית) לואיס הארווי, באתר "Find a Grave" (באנגלית) Appletons' annual cyclopaedia and register of important events of the year: 1862. New York: D. Appleton & Company. 1863. p. 665. WER: Mrs. Cordelia A. P. Harvey "Highlights at the Wisconsin Historical Society". Archived from the original on August 7, 2012. קורדליה פרין הארווי צ'סטר, באתר "Find a Grave" (באנגלית)
גמר מונדיאל 2026

גמר מונדיאל 2026 יהיה המשחק האחרון של גביע העולם 2026, שבו תיקבע אלופת העולם. המשחק יהיה הגמר ה-23 של המונדיאל. המשחק מתוכנן להתקיים באצטדיון מטלייף במתחם, במזרח רד'רפורד, ניו ג'רזי, ליד ניו יורק, ב-19 ביולי 2026. פיפ"א הכריזה על תאריך הגמר ב-16 במרץ 2023. האצטדיון המארח של הגמר, אצטדיון מטלייף, הוכרז על ידי פיפ"א ב-4 בפברואר 2024. ההודעה הייתה צפויה לצאת במקור לקראת סוף 2023, אך נדחתה בשל קשיים בקביעה. ערך מורחב – מונדיאל 2026 מדיה וקבצים בנושא גמר מונדיאל 2026 בוויקישיתוף אתר האינטרנט הרשמי של מונדיאל 2026 (באנגלית) Date set for FIFA World Cup 26™ final, FIFA.com, ‏2 במאי 2023 (באנגלית) FIFA selects MetLife Stadium to host 2026 World Cup final — as it happened, https://www.nytimes.com/, ‏5 בפברואר 2024 (באנגלית) FIFA Delays Have Cities Worried About 2026 World Cup Plans, https://www.nytimes.com/, ‏15 בספטמבר 2023 (באנגלית)
בריכה

בריכה היא מאגר מים פתוח. לבריכות ישנם מספר שימושים: מאגר טבעי רדוד בעומקו וקטן בשטחו ביחס לאגם. בבריכה לא מתרחש תהליך ריבוד המים. למשל, בריכת רם. מאגר מלאכותי, מעשה ידי אדם, למטרות שונות: בריכת נוי, כאלמנט של אדריכלות נוף, אשר בעבר שימשה גם לרחצה או שתייה בריכת שחייה למטרת שחייה ספורטיבית או תרבות פנאי. בריכה טיפולית למטרות מרפא ושיקום, בריכה הידרותרפית ו/או מינרלית. בריכת דגים בה מגודלים דגים בעיקר לצורך מאכל. אגירת מים כחלק מתהליך הובלתם, להשקיה ולשתייה. ערך מורחב – בריכת נוי בריכות מלאכותיות קיימות מזה אלפי שנים כשהעתיקות ביותר הוקמו בערים שונות במסופוטמיה העתיקה. הבריכות בעת העתיקה שימשו לרחצת הגוף והיו אלמנטים חשובים בגינות העתיקות. בריכות נוי רבות נבנו גם על ידי היוונים והרומאים העתיקים אולם רובן שימשו גם לרחצה או נבנו כחלק מבית מרחץ שלם. ההיסטוריה של אדריכלות הנוף כוללת שימושים רבים ומגוונים נוספים בבריכות לטובת נוי. הבריכות שימשו, בדומה לגן המסופוטמי, להענקת חיות ורעננות למקום ולעיתים גם להדגשת פנים מסוימים של האדריכלות עצמה בצורה של בריכת השתקפות. ערך מורחב – בריכת שחייה בריכת שחייה היא בריכה המשמשת לפעילות פנאי, נופש וספורט ומאפשרת למשתמשים בה לשחות במים, לקפוץ לתוכם, לצלול בהם או לשחק בהם. בריכות שחייה נבנות מתחת לכיפת השמים או לחלופין מְקֹרוֹת, והן מלאות מים מתוקים או מי ים. לרוב מוכנסים למי הבריכה כימיקלים (כגון תרכובות כלור) המשמשים לטיהור המים ומניעת העברת מחלות בין השוחים. ערך מורחב – בריכת דגים בריכה לגידול דגים היא בריכה מלאכותית שנועדה לגידול דגי מאכל. מגדלי הדגים מקפידים על קיום תנאים מיטביים בבריכות כדי לקבל יבולים גבוהים. גידול דגי מאכל בבריכות הוא ענף חקלאי שעסקו בו גם בעת העתיקה בארצות שונות. הבריכה היא בית גידול מלאכותי, שהאדם קובע בו את תנאי הסביבה. למעלה מ-70% מהמים המשמשים בבריכות הם מים מליחים שאינם מתאימים להשקיה חקלאית. יש בריכות שהמים מגיעים אליהן בזרימה חופשית ויש שהמים נשאבים במשאבה. דגים נפוצים בבריכות כוללים מיני קרפיון, אמנון, קיפון בורי, אמור לבן, טרוטה, סלמון ועוד. בריכת שמש מאגר מים